Starfsmaður ber ábyrgð á að viðhalda þekkingu sinni og færni með þátttöku á ráðstefnum , símenntun og starfsþróunarnámskeiðum , viðurkenndu framhaldsnámi og með eigin starfsþróunaráætlun . Það er jafnt á ábyrgð starfsmanns og skólastjóra að bæta fagþekkingu og aðra sérþekkingu sem er nauðsynleg í starfi . Símenntun kennara skal vera í samræmi við starfsþróunaráætlun skólans og þær áherslur sem eru á hverjum tíma í umbótastarfi skóla . Að frumkvæði skólastjóra mótar skólinn áætlun til ákveðins tíma um hvernig símenntun starfsfólks hans skuli hagað svo að hún sé í sem bestu samræmi við áherslur skólans , sveitarfélagsins og aðalnámskrár . Starfsþróun kennara má skipta í tvo meginþætti : Þættir sem eru nauðsynlegir fyrir skólann annars vegar og hins vegar þættir sem kennari metur æskilega eða nauðsynlega fyrir sig til að halda sér við í starfi eða bæta við nýrri þekkingu sem nýtist í starfi . Í þeim tilfellum sem kennari sækir sér nám á háskólastigi sem nýtist í starfi er æskilegt að skólastjóri heimili kennara að nota hluta þeirra 150 klst. sem ætlaðar eru til starfsþróunar / undirbúnings kennara til námsins Áherslur og framkvæmd símenntunar skólaárið 2019 – 2020 Rík áhersla er lögð á símenntun innan skólans og starfsþróun . Teymisvinna og faglegt samstarf kennara er alla fimmtudaga frá kl : 15:00 - 16:00 . Helstu áherslur á skólaárinu eru : Innleiðing hæfniviðmiða og matsviðmiða Aðalnámskrár í gegnum Mentor